title: 2006/611/EK: Az Európai Közösség tagállamai kormányainak a Tanács keretében ülésező képviselőinek határozata ( 2006. április 10. ) az AKCS–EK partnerségi megállapodás végrehajtása érdekében meghozandó intézkedésekről és követendő eljárásokról szóló, 2000. szeptember 18-i belső megállapodás módosításáról szóló megállapodás ideiglenes alkalmazásáról

text:
               9.9.2006

               HU

               Az Európai Unió Hivatalos Lapja

               L 247/46

         AZ EURÓPAI KÖZÖSSÉG TAGÁLLAMAI KORMÁNYAINAK A TANÁCS KERETÉBEN ÜLÉSEZŐ KÉPVISELŐINEK HATÁROZATA
   (2006. április 10.)
   az AKCS–EK partnerségi megállapodás végrehajtása érdekében meghozandó intézkedésekről és követendő eljárásokról szóló, 2000. szeptember 18-i belső megállapodás módosításáról szóló megállapodás ideiglenes alkalmazásáról
   (2006/611/EK)
   AZ EURÓPAI KÖZÖSSÉG TAGÁLLAMAI KORMÁNYAINAK A TANÁCS KERETÉBEN ÜLÉSEZŐ KÉPVISELŐI,
   tekintettel az Európai Közösséget létrehozó szerződésre,
   tekintettel a 2005. június 25-én Luxembourgban aláírt megállapodással (a továbbiakban: az AKCS–EK megállapodást módosító megállapodás) módosított, 2000. június 23-án Cotonouban (Benin) aláírt AKCS–EK partnerségi megállapodásra (a továbbiakban: az AKCS–EK-megállapodás),
   tekintettel a Bizottság tervezetére,
   mivel:

               (1)

               Az AKCS–EK-megállapodás 95. cikkének (3) bekezdésével összhangban az AKCS–EK Miniszterek Tanácsa 2005. június 25-én elfogadta a felülvizsgált AKCS–EK partnerségi megállapodás aláírásának időpontjától annak hatálybalépésének időpontjáig terjedő időszak átmeneti intézkedéseiről szóló 5/2005 határozatot (1) fogadott el, amely az aláírásától, 2005. június 25-étől a módosított AKCS–EK-megállapodás hatálybalépéséig alkalmazható.

               (2)

               Ezen átmeneti intézkedések elfogadása maga után vonja az AKCS–EK-megállapodást módosító megállapodás rendelkezései többségének korai alkalmazását, kivételt képeznek a többéves pénzügyi keret előírt módosításai és a terrorizmus elleni harcra, valamint a tömegpusztító fegyverek elterjedésének megakadályozására vonatkozó együttműködés, amelyek a pénzügyi források rendelkezésre állására vonatkozó tanácsi határozat alapján feltételhez kötöttek.

               (3)

               A tagállamok kormányainak a Tanács keretében ülésező képviselői megállapodtak az AKCS–EK partnerségi megállapodás végrehajtása érdekében meghozandó intézkedésekről és követendő eljárásokról szóló belső megállapodás módosításáról szóló, 2000. szeptember 18-i belső megállapodásról (a továbbiakban: a belső megállapodást módosító megállapodás). Ez a belső megállapodást módosító megállapodás addig nem léphet hatályba, amíg minden egyes tagállam a saját alkotmányos követelményeivel összhangban el nem fogadja.

               (4)

               Az AKCS–EK Miniszterek Tanácsa 5/2005 határozatának 2. cikkével összhangban a tagállamoknak és a Közösségnek – mindegyiknek a saját nevében – meg kell tenniük a határozat végrehajtásához szükséges megfelelő lépéseket.

               (5)

               Ezért a tagállamok által az AKCS–EK-megállapodást módosító megállapodás korai alkalmazásának időszakában követendő eljárások megállapítása érdekében rendelkezést kell hozni a belső megállapodást módosító megállapodás ideiglenes alkalmazásáról,

         A KÖVETKEZŐKÉPPEN HATÁROZOTT:
   1. cikk
   A tagállamok kormányainak a Tanács keretében ülésező képviselői között létrejött, az AKCS–EK partnerségi megállapodás végrehajtása érdekében meghozandó intézkedésekről és követendő eljárásokról szóló belső megállapodás módosításáról szóló, 2000. szeptember 18-i belső megállapodás (a továbbiakban: a belső megállapodást módosító megállapodás) rendelkezéseit 2005. június 25-től ideiglenesen alkalmazni kell.
   A belső megállapodást módosító megállapodás szövegét csatolták e határozathoz.
   2. cikk
   E határozat az AKCS–EK-megállapodást módosító megállapodás korai alkalmazására irányuló átmeneti intézkedések hatálybalépésével egy időben lép hatályba.
   A határozat a belső megállapodást módosító megállapodás hatálybalépéséig marad hatályban.
   3. cikk
   Ezt a határozatot az Európai Unió Hivatalos Lapjában közzé kell tenni.

      Kelt Luxembourgban, 2006. április 10-én.

            a tagállamok kormányainak nevében

            az elnök

         U. PLASSNIK

      (1)  HL L 287., 2005.10.28., 1. o.
    ---documentbreak---

               9.9.2006

               HU

               Az Európai Unió Hivatalos Lapja

               L 247/48

         BELSŐ MEGÁLLAPODÁS
   a tagállamok kormányainak a Tanács keretében ülésező képviselői között létrejött, az AKCS–EK partnerségi megállapodás végrehajtása érdekében meghozandó intézkedésekről és követendő eljárásokról szóló, 2000. szeptember 18-i belső megállapodás módosításáról
   AZ EURÓPAI KÖZÖSSÉG TAGÁLLAMAI KORMÁNYAINAK A TANÁCS KERETÉBEN ÜLÉSEZŐ KÉPVISELŐI,
   tekintettel az Európai Közösséget létrehozó szerződésre,
   tekintettel a 2000. június 23-án Cotonouban (Benin) aláírt AKCS–EK partnerségi megállapodásra (a továbbiakban: AKCS–EK-megállapodás),
   tekintettel a Bizottság tervezetére,
   MIVEL:

               (1)

               2004. április 27-i határozata értelmében a Tanács azzal bízta meg a Bizottságot, hogy az AKCS-államokkal tárgyalásokat kezdjen az AKCS–EK-megállapodás módosításának céljából. E tárgyalások 2005. február 23-án zárultak le Brüsszelben. Az AKCS–EK megállapodást módosító megállapodást 2005. június 25-én Luxembourgban írták alá.

               (2)

               Ennek eredményeképpen a tagállamok kormányainak a Tanács keretében ülésező képviselői között létrejött, az AKCS–EK partnerségi megállapodás végrehajtása érdekében meghozandó intézkedésekről és követendő eljárásokról szóló, 2000. szeptember 18-i belső megállapodást (1) (a továbbiakban: a belső megállapodás) módosítani kell.

               (3)

               A belső megállapodás által létrehozott eljárást módosítani kell, hogy figyelembe vegye az AKCS–EK-megállapodást módosító megállapodásban meghatározottak szerint a 96. és a 97. cikkben történt változtatásokat. Ezt az eljárást azért is módosítani kell, hogy figyelembe vegye az új 11b. cikket, amelynek (1) bekezdése az AKCS–EK-megállapodást módosító megállapodás lényeges elemét képezi,

         A KÖVETKEZŐKBEN ÁLLAPODTAK MEG:
   1. cikk
   A tagállamok kormányainak a Tanács keretében ülésező képviselői között létrejött, az AKCS–EK partnerségi megállapodás végrehajtása érdekében meghozandó intézkedésekről és követendő eljárásokról szóló, 2000. szeptember 18-i belső megállapodás a következőképpen módosul:

               1.

               A 3. cikk helyébe a következő szöveg lép:
               „3. cikk
               A tagállamoknak az AKCS–EK-megállapodás 11b., 96. és 97. cikkének végrehajtásával kapcsolatos és a tagállamok hatáskörébe tartozó kérdéseket érintő álláspontját a Tanács a mellékletben ismertetett eljárás szerint fogadja el.
               Amennyiben a tervezett intézkedés a tagállamok hatáskörébe tartozó kérdéseket érint, a Tanács tagállami kezdeményezésre is eljárhat.”

               2.

               A 9. cikk helyébe a következő szöveg lép:
               „9. cikk
               E megállapodást, amely egyetlen eredeti példányban angol, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák és szlovén nyelveken készült, és amely e 20 nyelven készült szövegeinek mindegyike egyaránt hiteles, az Európai Unió Tanácsa Főtitkárságának irattárában helyezik letétbe, amely minden aláíró állam kormányának eljuttat egy-egy hitelesített másolatot.”

               3.

               A melléklet helyébe a következő szöveg lép:

                  „MELLÉKLET

                              1.

                              Az AKCS–EK-megállapodás 8. cikkének értelmében az AKCS–EK-megállapodás 96. cikkében meghatározott konzultációs folyamat megkezdését megelőzően a különösen sürgős szükség eseteinek kivételével a Közösségnek és a tagállamoknak ki kell meríteniük az adott AKCS-állammal folytatott politikai párbeszédre adódó valamennyi lehetőséget. A 8. cikk értelmében a párbeszéd az AKCS–EK-megállapodás VII. mellékletének 2. cikkében meghatározott módozatokkal összhangban szisztematikus és formális. A nemzeti, regionális és helyi szinten folytatott párbeszédet illetően, ha a Közös Parlamenti Közgyűlés is érintett, a hivatalban lévő társelnökök vagy egy általuk kijelölt személy képviseli azt.

                              2.

                              Amennyiben a Bizottság vagy valamely tagállam kezdeményezésére, miután az AKCS–EK-megállapodás 8. cikke által biztosított valamennyi párbeszédre adódó lehetőséget kimerítették, a Tanács úgy ítéli meg, hogy egy AKCS-állam elmulasztotta az AKCS–EK-megállapodás 9. vagy 11b. cikkében említett alapvető elvekkel kapcsolatos kötelezettsége teljesítését, vagy ha súlyos korrupció történt, az érintett AKCS-államot a különösen sürgős esetek kivételével konzultációkra kérik fel az AKCS–EK partnerségi megállapodás 11b., 96. és 97. cikkével összhangban.
                              A Tanács minősített többséggel határoz.
                              A konzultációk során a Közösséget a Tanács és a Bizottság elnöksége képviseli, és a képviselet szintjét illetően az egyenlőség biztosítására törekednek. A konzultációk az érintett fél által meghozandó intézkedésekre összpontosítanak, és az AKCS–EK megállapodás VII. mellékletében meghatározott módozatokkal összhangban folynak.

                              3.

                              Amennyiben az AKCS–EK-megállapodás 11b., 96., vagy 97. cikkében meghatározott, a konzultációkra biztosított határidők lejártával az összes erőfeszítés ellenére sem születik megoldás, illetve sürgős esetben vagy a konzultációk lebonyolításának elutasítása esetén haladéktalanul, a Tanács e cikkek alapján a Bizottság javaslatára minősített többséggel határozhat megfelelő intézkedések, köztük a részleges felfüggesztés meghozataláról. A Tanács egyhangúlag határoz az érintett AKCS-államra vonatkozóan az AKCS–EK partnerségi megállapodás alkalmazásának teljes felfüggesztéséről.
                              Ezen intézkedések addig az időpontig maradnak hatályban, amíg a Tanács az első albekezdésben meghatározott, a korábban elfogadott intézkedések módosítására vagy visszavonására vonatkozó határozat meghozatala érdekében alkalmazandó eljárást lefolytatja, vagy adott esetben a határozatban szereplő időtartamig.
                              E célból a Tanács rendszeresen, legalább hathavonként felülvizsgálja a fent említett intézkedéseket.
                              A Tanács elnöke az így elfogadott intézkedésekről azok hatálybalépését megelőzően értesíti az érintett AKCS-államot és az AKCS–EK Miniszterek Tanácsát.
                              A Tanács határozatát az Európai Közösségek Hivatalos Lapjában ki kell hirdetni. Amennyiben az intézkedéseket haladéktalanul elfogadják, az erről szóló értesítést a konzultációkra való felkéréssel azonos időben kell az AKCS-állam és az AKCS–EK Miniszterek Tanácsa részére megküldeni.

                              4.

                              Az Európai Parlamentet haladéktalanul és teljes körűen tájékoztatni kell a 2. és 3. pont alapján meghozott valamennyi határozatról.”

         2. cikk
   Az egyes tagállamok saját alkotmányos rendelkezéseinek megfelelően hagyják jóvá ezt a megállapodást. A tagállamok kormányai értesítik a Bíróság főtitkárságát az e megállapodás hatálybaléptetéséhez szükséges eljárások befejezéséről.
   E megállapodás, az első bekezdésben foglalt feltételek teljesülése esetén, az AKCS–EK-megállapodással (2) egyidejűleg lép hatályba. Ez a megállapodás az AKCS–EK-megállapodás időtartama alatt marad hatályban.

      Hecho en Luxemburgo, el diez de abril de dos mil seis.
      V Lucemburku dne desátého dubna dva tisíce šest.
      Udfærdiget i Luxembourg den tiende april to tusind og seks.
      Geschehen zu Luxemburg am zehnten April zweitausendsechs.
      Kahe tuhande kuuenda aasta aprillikuu kümnendal päeval Luxembourgis.
      'Εγινε στo Λουξεμβούργο, στις δέκα Απριλίου δύο χιλιάδες έξι.
      Done at Luxembourg on the tenth day of April in the year two thousand and six.
      Fait à Luxembourg, le dix avril deux mille six.
      Fatto a Lussemburgo, addì dieci aprile duemilasei.
      Luksemburgā, divtūkstoš sestā gada desmitajā aprīlī.
      Priimta du tūkstančiai šeštų metų balandžio dešimtą dieną Liuksemburge.
      Kelt Luxembourgban, a kettőezer hatodik év április tizedik napján.
      Magħmul fil-Lussemburgu, fl-għaxar jum ta' April tas-sena elfejn u sitta.
      Gedaan te Luxemburg, de tiende april tweeduizend zes.
      Sporządzono w Luksemburgu dnia dziesiątego kwietnia roku dwa tysiące szóstego.
      Feito no Luxemburgo, em dez de Abril de dois mil e seis.
      V Luxemburgu dňa desiateho apríla dvetisícšesť.
      V Luxembourgu, desetega aprila leta dva tisoč šest.
      Tehty Luxemburgissa kymmenentenä päivänä huhtikuuta vuonna kaksituhattakuusi.
      Som skedde i Luxemburg den tionde april tjugohundrasex.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la République française

         Thar cheann Na hÉireann
         For Ireland

         Per la Repubblica italiana

         Για την Κυπριακή Δημοκρατία

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Repubblika ta' Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

      (1)  HL L 317., 2000.12.15., 376. o.

      (2)  A megállapodás hatálybalépésének időpontját a Tanács főtitkársága az Európai Unió Hivatalos Lapjában hirdeti ki.


title: A Tanács (KKBP) 2016/2112 határozata (2016. december 1.) az Európai Unió Műholdközpontjáról szóló 2014/401/KKBP határozat módosításáról

text:
               2.12.2016

               HU

               Az Európai Unió Hivatalos Lapja

               L 327/78

         A TANÁCS (KKBP) 2016/2112 HATÁROZATA
   (2016. december 1.)
   az Európai Unió Műholdközpontjáról szóló 2014/401/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére és 31. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. június 26-án elfogadta az Európai Unió Műholdközpontjáról és az Európai Unió Műholdközpontjának felállításáról szóló 2001/555/KKBP együttes fellépés hatályon kívül helyezéséről szóló 2014/401/KKBP határozatot (1).

               (2)

               Az Európai Unió Műholdközpontjának (a továbbiakban: SATCEN) igazgatótanácsa számára lehetővé kell tenni, hogy egyes üléseire szakértőket hívjon meg releváns államokból, nemzetközi szervezetektől, valamint további szervektől és szervezetektől, és meghatározott témákban tájékoztatást kérjen tőlük.

               (3)

               A közös kül- és biztonságpolitika területén a SATCEN tevékenységével összefüggő, az Unió által kötött nemzetközi megállapodások végrehajtásának a SATCEN feladatai közé kell tartoznia.

               (4)

               A 2014/401/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2014/401/KKBP határozat a következőképpen módosul:

               1.

               A 6. cikk (4) bekezdése helyébe a következő szöveg lép:
               „(4)   A SATCEN igazgatója vagy az igazgató megbízottja általános szabályként részt vesz az igazgatótanács ülésein. Az Európai Unió Katonai Bizottságának elnöke, az Európai Unió Katonai Törzsének főigazgatója és az Európai Unió Polgári Műveleti Parancsnoka szintén részt vehet az igazgatótanács ülésein. A releváns uniós intézmények, ügynökségek, szervek és szervezetek, valamint harmadik államok, nemzetközi szervezetek vagy szervek képviselői – az igazgatótanács meghívására – szintén részt vehetnek az igazgatótanács ülésein, hogy meghatározott napirendi pontokkal kapcsolatban tájékoztatást nyújtsanak.”

               2.

               A 20. cikk a (2) bekezdést követően az alábbi bekezdéssel egészül ki:
               „(2a)   A SATCEN felel az igazgatótanács jóváhagyásával a közös kül- és biztonságpolitika területén a SATCEN tevékenységét érintő, az Unió által kötött nemzetközi megállapodások végrehajtásáért.”

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. december 1-jén.

            a Tanács részéről

            az elnök

         A. ÉRSEK

      (1)  A Tanács 2014/401/KKBP határozata (2014. június 26.) az Európai Unió Műholdközpontjáról és az Európai Unió Műholdközpontjának felállításáról szóló 2001/555/KKBP együttes fellépés hatályon kívül helyezéséről (HL L 188., 2014.6.27., 73. o.).


title: A Tanács 2011/764/KKBP határozata ( 2011. november 28. ) a Líbiában kialakult válsághelyzet miatt szükségessé vált humanitárius segítségnyújtásra irányuló európai uniós katonai műveletekről ( „EUFOR Libya” ) szóló 2011/210/KKBP határozat hatályon kívül helyezéséről

text:
               29.11.2011

               HU

               Az Európai Unió Hivatalos Lapja

               L 314/35

         A TANÁCS 2011/764/KKBP HATÁROZATA
   (2011. november 28.)
   a Líbiában kialakult válsághelyzet miatt szükségessé vált humanitárius segítségnyújtásra irányuló európai uniós katonai műveletekről („EUFOR Libya”) szóló 2011/210/KKBP határozat hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. április 1-jén elfogadta a 2011/210/KKBP határozatot (1).

               (2)

               Az Európai Unió műveleti parancsnoka 2011. október 27-én kelt levelében értesítést küldött a műveleti parancsnokság 2011. november 10-i bezárásáról. A 2011/210/KKBP határozatot ezért – annak 13. cikke (3) bekezdése értelmében – 2011. november 10-vel hatályon kívül kell helyezni.

               (3)

               Az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (ATHENA) létrehozásáról szóló, 2008. december 18-i 2008/975/KKBP tanácsi határozat (2) meghatározza a műveleti elszámolások ellenőrzésére és végzésére vonatkozó eljárásokat,

         ELFOGADTA EZT A HATÁROZATOT:
   1. cikk
   A 2011/210/KKBP határozat 2011. november 10-től kezdődően hatályát veszti. Ez a hatályon kívül helyezés nem sérti a 2008/975/KKBP határozatban a műveleti elszámolások ellenőrzése és végzése tekintetében megállapított rendelkezéseket.
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. november 28-án.

            a Tanács részéről

            az elnök

         K. SZUMILAS

      (1)  HL L 89., 2011.4.5., 17. o.

      (2)  HL L 345., 2008.12.23., 96. o.


title: 2012/683/EU: Az Európai Parlament és a Tanács határozata ( 2012. október 25. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2011/019 ES/Galícia Metal” referenciaszámú kérelme)

text:
               7.11.2012

               HU

               Az Európai Unió Hivatalos Lapja

               L 307/77

         AZ EURÓPAI PARLAMENT ÉS A TANÁCS HATÁROZATA
   (2012. október 25.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2011/019 ES/Galícia Metal” referenciaszámú kérelme)
   (2012/683/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               Az EGAA hatályát kiterjesztették a 2009. május 1. és 2011. december 31. között benyújtott kérelmek olyan munkavállalók támogatása érdekében, akiket közvetlenül a pénzügyi és gazdasági világválság miatt bocsátottak el.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Spanyolország Galícia (ES11) NUTS II. szintű régiójában a NACE Rev. 2. rendszer szerinti 25. ágazatban (fémfeldolgozási termék gyártása) működő 35 vállalatnál történt, 878 főt érintő elbocsátásokra tekintettel 2011. december 28-án az EGAA igénybevétele iránti kérelmet nyújtott be, 2012. május 28-ig pedig további információkkal egészítette ki azt. E kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 2 029 235 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni a Spanyolország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2012. évi általános költségvetésének keretein belül az európai globalizációs alkalmazkodási alapból 2 029 235 EUR összeget kell igénybe venni kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2012. október 25-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         A. D. MAVROYIANNIS

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.